Introduktion
Forfattere: Jeppe Bach Nikolajsen
Tidsskrift: dttk (25-11-2016)

## INTRODUKTION

Dette nummer af Dansk Tidsskrift for Teologi og Kirke byder på tre forskningsartikler. Den første artikel omhandler den kristne kirke som en fortolkningstradition i et pluralistisk samfund og er forfattet af undertegnede. Den anden artikel udgør en undersøgelse af en række af Grundtvigs prædikener med henblik på at afdække hans syn på begrebet kærlighed; artiklen er forfattet af Ole Nyborg, som siden indleveringen af artiklen desværre er gået bort. Den tredje artikel omhandler Carl Olof Rosenius' syn på helliggørelse og er forfattet af Flemming Kofod-Svendsen. Desuden præsenterer Asger Chr. Højlund og Leif Andersen to faglige essays. Endelig rummer udgivelsen også en række anmeldelser. Rigtig god fornøjelse med læsningen!

Afslutningsvist vil jeg gerne minde om, at Dansk Tidsskrift for Teologi og Kirke i samarbejde med Det Kongelige Bibliotek i København tidligere i år fik udarbejdet en ny hjemmeside, hvor et væld af anmeldelser og artikler kan tilgås, når man har registeret sig, hvilket er gratis. Rigtig god fornøjelse med hjemmesiden!

Jeppe Bach Nikolajsen, ansv. red.